|  |  |
| --- | --- |
| Ee |  |
| MINISTRI MÄÄRUS | |  |  | | --- | --- | | 15.10.2024 | nr 35 | |
| **Sotsiaalkaitseministri 30. jaanuari 2019. a määruse nr 2 „Sotsiaalkindlustusameti põhimäärus“ muutmine** |  |

Määrus kehtestatakse Vabariigi Valitsuse seaduse § 42 lõike 1 alusel.

**§ 1.** Sotsiaalkaitseministri 30. jaanuari 2019. a määruses nr 2 „Sotsiaalkindlustusameti põhimäärus“ tehakse järgmised muudatused:

**1)** paragrahvi 6 punkt 6 sõnastatakse järgmiselt:

„6) ohvriabiteenuste korraldamine;“;

**2)** paragrahvi 6 täiendatakse punktiga 173 järgmises sõnastuses:

„173) sotsiaalhoolekande ja hüvitiste toimepidevuse edendamine;“;

**3)** paragrahvi 7 lõige 4 sõnastatakse järgmiselt:

„(4) Ameti koosseisu võivad kuuluda väljaspool struktuuriüksusi asuvad teenistuskohad.“;

**4)** paragrahvi 8 tekst sõnastatakse järgmiselt:

„Ameti osakonnad on:

1) erivajadusega inimeste heaolu osakond, mille põhiülesanded on erivajadusega inimestele mõeldud riigi sotsiaalteenuste korraldamine ja sotsiaaltoetuste menetlemine;

2) kliendisuhete osakond, mille põhiülesanded on ametile esitatud taotluste menetlemine, teabehalduse, kliendihalduse ja arhiivitöö korraldamine;

3) laste heaolu osakond, mille põhiülesanded on riikliku lastekaitsepoliitika elluviimine, laste ja perede heaolu toetavate meetmete rakendamine ja teenuste osutamine ning kohalike omavalitsuste nõustamine lastekaitsealastes küsimustes;

4) ohvriabi osakond, mille põhiülesanded on ohvriabipoliitika elluviimine ning ohvriabiteenuste ja psühhosotsiaalse toe korraldamine ja osutamine;

5) sotsiaalhoolekande toimepidevuse osakond, mille põhiülesanded on kohalike omavalitsuste ja sotsiaalhoolekandeteenuse osutajate võimestamine sotsiaalhoolekande korraldamisel, sealhulgas nõustamine toimepidevuse ja kriisivalmiduse tagamiseks, ameti enda ja ameti osutatavate teenuste toimepidevuse tagamise toetamine ja rändega seotud teenuste korraldamine;

6) arendusosakond, mille põhiülesanded on pensionide, toetuste ja hüvitiste ning ameti hallatavate infosüsteemide arendusprotsesside juhtimine, analüüside koostamine, piiriülese sotsiaalkindlustuse koordineerimine ning andmevahetuse ja infoturbe korraldamine;

7) finantsosakond, mille põhiülesanded on ameti eelarve juhtimine, finantsarvestuse pidamine ning pensionide ja hüvitiste väljamaksete korraldamine;

8) kommunikatsiooniosakond, mille põhiülesanded on ameti sise- ja väliskommunikatsiooni korraldamine;

9) personali- ja haldusosakond, mille põhiülesanded on personalitöö, koolitus- ja arengutegevuse korraldamine, riigivara haldamine ja töökeskkonna kujundamine;

10) õiguse ja järelevalve osakond, mille põhiülesanded on õigusalaste küsimustega tegelemine, järelevalve tegemine, tegevuslubade väljastamine, andmekaitse ning alusetult tehtud sotsiaalkaitsekulutuste tagasinõudmise ja riigile üle läinud kuriteoga tekitatud kahju nõuete sissenõudmise korraldamine.“;

**5)** paragrahvi 10 lõiget 1 täiendatakse punktiga 51 järgmises sõnastuses:

„51) kinnitab ameti tööplaanid ning tulude ja kulude alaeelarved;“.

**§ 2. Määruse jõustumine**

Määrus jõustub 1. jaanuaril 2025. a.

(allkirjastatud digitaalselt)

Maarjo Mändmaa

kantsler

(allkirjastatud digitaalselt)

Signe Riisalo

sotsiaalkaitseminister